《送翼主归相州》
元代·李延兴

千营兵气黑沉沉，关塞萧条草木深。蛇伏黄蒿嘘毒雾，鬼吹青火出空林。

儿童老大不相识，墟墓荒寒只自寻。亲在远游烦爱惜，书来应抵万南金。

作者简介：元末明初北平人，字继本。李士赡子，少以诗名。顺帝至正十七年进士，授太常奉礼，兼翰林检讨。元末兵乱，隐居不仕。河朔学者多从之，以师道尊于北方。入明，曾出典涞水、永清县学。有《一山文集》。